hu hu hu en hu hu en hu en hu is en hu es en en hu hu hu hu hu hu hu hu hu hu hu hu hu hu sk hu hu hu hu hu hu de hu hu hu
Miért nem hetekben mérhető a gyógyulás? Meddig tart a rehabilitáció?
IDŐ faktor vs FUNKCIÓ – avagy a rehabilitáció során miért nem az idő számít első sorban?
Mennyi idő alatt gyógyulok meg? Sérülés után mikor sportolhatok újra?…Természetesen ez nagy mértékben függ magától a sérüléstől, illetve a kívánt sporttól. Azonban minden rehabilitáció során egy ponton előkerül ez a kérdés, és nagyon kevesen hallják azt a választ az orvostól, mint amit a gyógytornásztól.
Miért nem a sérüléstől számított hetek múlásával mérjük a gyógyulás mértékét?
Valóban a rehabilitációs protokollok az időre alapoznak, nekünk gyógytornászoknak azonban kicsit mást kell látnunk a sikeres felépülés érdekében. Hiába telt el több hét, a szöveti gyógyulás szempontjából, ha közben nincs megfelelő terhelés növelés, funkció javulás.
Mi a megfelelő terhelés?
Amit a szövet abban a stádiumban el tud viselni minimális diszkomfortérzettel. Ez sajnos a legtöbb esetben némileg eltér az előírttól, valaki a protokoll előtt jár, vannak azonban akik kicsit lemaradva attól. Ezért nem működnek a páciensek kezébe adott tornasorok.
A protokoll alapvetően a szakemberek számára írt keret rendszer, ami alapján tájékozódni tudunk, de ettől el is kell tudni térni. A terhelésnek van iránya, ereje, ideje, repetitivitása, minősége stb. Ezeket a faktorokat mind figyelembe véve kell megválasztani a megfelelő terhelést.
Akkor mi a legfontosabb faktor számunkra? A FUNKCIÓ
Hadd szemléltessem egy példával, hogy néz ki ez a gyakorlatban.
Protokoll: Keresztszalag pótlás után 10 héttel engedélyezett az egyenes vonalú futás
Ez csak abban az esetben igaz, ha ennek megvannak az előfeltételei, amiket egy szakember tud és lát. Ebben az esetben, a combot körülvevő izmok ereje, kitartása, a térd ízület megfelelő mozgástartománya, a megfelelő minőségű járásminta, a kellő medence és törzs kontroll, egyensúly, helyzetérzékelés, kar-láb koordináció megfelelő megléte, és még sorolhatnám.
Tehát, ha a fentiek közül valamelyik nem teljesül az adott stádiumnak megfelelően, akkor páciensünk hiába van 10 héttel a műtét után, még nem engedjük neki a futást. Ezért van, hogy néha ellentmondásba kerülünk az orvosokkal, hiszen mi egy más szemszögből tekintünk a folyamatra.
Kinek van igaza? Mindenkinek megvan a maga igazsága, az orvosnak az a feladata, hogy orvosi szempontból értékelje a helyzetet, a gyógytornásznak az, hogy funkcionális szempontból. Így előfordulhat, hogy orvosilag már futásra készen áll a szervezet, hiszen a műtétet követően orvosilag mindent rendben talál a sebész. Mégis lehet, hogy funkcionálisan azonban még nem tart ott a helyzet.
Ezért a tanácsunk tehát, mint mindig, keressetek egy jó szakembert, aki jártas a témában és hallgassatok rá!
Előző bejegyzés Shin splints // medial tibial stress syndrome
Következő bejegyzés Természetes megoldások a vitrinből
H - V: 7:00-21:00 Bp 1145 Mexikói út 32/b 8750 305 0363+
2020 © FitFoodFizio 360
A BVSC-Zugló Műugró Szakosztály hivatalos partnere.
Üdvözöljük oldalunkon. Szeretnénk felhívni a figyelmét, hogy a teljesebb szolgáltatás érdekében sütiket használunk. Erről bővebben olvashat az adatkezelési tájekoztatónkban.